Sudrabkalns (pilskalns)

Sudrabkalns (arī Pormaļu SudrabkalnsKalnā bija stalta pils. Latvijas pilskalni un to teikas, Sast. J. Urtāns, I. Pīgozne, R. Treija, I. Vītola, Rīga, 2008.) ir pilskalns Sēlijā, kas atrodas Jēkabpils novada Sēlpils pagastā ap 400 m uz dienvidiem no Pormaļu mājām un ap 1,2 km uz dienvidaustrumiem no Sēlijas ciema centra, ceļa Sēlija—Gretes—Sēlpils stacija kreisajā pusē.

 Apraksts 
Sudrabkalns ir savrups, apaļīgi konusveidīgs kalns ar ļoti stāvām nogāzēm. Virs apkārtnes pilskalns paceļas par 22—26 m. Tam nav nekādu redzamu mākslīgi veidotu nocietinājumu. Tā plakuma caurmērs 45—50 m. un tam ir neliels, ap 3 m liels kumpums vidusdaļā. Sudrabkalns ļoti labi eksponējas ainavā, it sevišķi tā dienvidu puse, kas nekad nav bijusi apaugusi ar kokiem. Pilskalna nogāzēs ir vairāki kara laika ierakumi, bet pilskalna kopējo tēlu tie nav mainījuši.J. Urtāns, Augšzemes pilskalni, Rīga, 2006.

Pilskalna plakumā un nogāzēs konstatēts intensīvs un dziļš kultūrslānis. Arī visu pilskalna pakāji apņem apmetnes kultūrslānis. Apmetnes platība ir aptuveni 2 ha un kultūrslāņa biezums tur vietām sniedzas 0,6 m dziļi. Gan pilskalnā, gan apmetnē atrastas bezripas keramikas gludās, ar nagu iespiedumiem rotātās, apmestās, gludinātās, švīkātās un arī ripas keramikas lauskas. Tās liecina par ilgstošu pilskalna apdzīvotību. Iespējams, jau no 1. gadu tūkstoša pirms mūsu ēras līdz pat vēlajam dzelzs laikmetam. Senatnē pilskalna tuvumā esot atrasti gan akmens cirvji, gan dzelzs šķēpa gali. 1999. gadā pilskalna ziemeļu pakājē zviedru arheologs J. Strems atrada dzelzs šaurasmens cirvi.

Pilskalnu pirmais reģistrējis Kārlis fon Lēviss of Menārs 1922. gadā.Lovis of Menar K.v. Burgenlexicon fur Alt — Livland, Riga, 1922. 1926. gadā savas Zemgales pilskalnu apzināšanas ekspedīcijas laikā pilskalnu apsekojis un uzmērījis Ernests Brastiņš.E. Brastiņš, Zemgales un Augšzemes pilskalni, Rīga, 1926. 20. gadsimta nogalē pilskalnu vairākkārt apsekojis un pētījis arī arheologs J. Urtāns. 2024. gadā pilskalnā veikti nelieli pārbaudes izrakumi arheoloģes V. Haferbergas vadībā.
Pilskalna tuvumā atrodas vairāki savrupi un apaļi uzkalniņi, kādu no tiem saista ar eventuālu kulta vietu.

 Foto galerija 

 Atsauces 

 Ārējās saites 

 www.latvijas-pilskalni.lv

Kategorija:Pilskalni Sēlijā
Kategorija:Sēlpils pagasts
Kategorija:Arheoloģiskie pieminekļi Latvijā